पाएं अपने शहर की ताज़ा ख़बरें और फ्री ई-पेपरडाउनलोड करें
बेल्जियम की पुलिस ने नए साल की पूर्व संध्या पर ब्रसेल्स में हमलों की साज़िश रचने के आरोप में दो संदिग्ध लोगों को गिरफ़्तार किया है.
संदिग्धों को देश के अलग-अलग हिस्सों से रविवार और सोमवार को छापे मारकर हिरासत में लिया गया. चार अन्य लोगों को पूछताछ करने के बाद छोड़ दिया गया.
पुलिस को छापों के दौरान सेना की पोशाक और इस्लामी चरमपंथी संगठन आईएस की प्रचार सामग्री मिली है. लेकिन कोई विस्फ़ोटक और हथियार ज़ब्त नहीं किए गए हैं.
पेरिस में 13 नवंबर को हुए सिलसिलेवार हमलों में 140 लोगों के मारे जाने के बाद बेल्जियम हाई अलर्ट पर है.
इन हमलों के कई संदिग्ध बेल्जियम के ही बताए जा रहे हैं.
हालांकि अभियोजकों ने कहा कि मौजूदा संदिग्धों की गिरफ़्तारी पेरिस हमलों से नहीं जुड़ी हुई है.
इनमें से गिरफ़्तार किए गए एक संदिग्ध पर चरमपंथी सेल चलाने और भर्ती प्रक्रिया का नेतृत्व करने का शक़ है.
बेल्जियम के प्रसारक आरटीबीएफ़ के मुताबिक गिरफ़्तार किए गए संदिग्ध लोग ब्रसेल्स में कई सांस्कृतिक रूप से अहम ठिकानों और पुलिस पर हमलों की योजना बना रहे थे.
(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn